Die Leibstandarte het hul lojaliteit getoon aan Hitler in 1934 tydens die "nag van die lang messe", toe die Nazi-regime 'n reeks politieke moorde en die opruiming van die Sturmabteilung (SA) uitgevoer het. Onder leiding van een van Hitler se oudste kamerade, Ernst Röhm, is die SA deur Hitler beskou as 'n bedreiging vir sy nuut verworwe politieke mag. Hitler wou ook leiers van die Reichswehr (die weermag van die Republiek) en konserwatiewes van die land versoen, mense wie se steun Hitler nodig gehad het om sy posisie te versterk. Toe Hitler besluit het om op te tree teen die SA, was die SS in beheer van die uitskakeling van Röhm en die ander hooggeplaaste SA beamptes. Die nag van die lang messe het tussen 30 Junie en 2 Julie 1934 plaasgevind en tot 200 mense het gesterf. Dit sluit byna die hele SA leierskap in, wat effektief sy mag beëindig. Hierdie aksie is grootliks uitgevoer deur SS-personeel (insluitende die Leibstandarte) en die Gestapo.
Ellis, L.F. (2004) . Butler, J. R. M. (red.). Victory in the West, Volume II: The Defeat of Germany. History of the Second World War United Kingdom Military Series. Naval & Military Press. ISBN 1-84574-059-9.
Ontsluit van "https://af.wikipedia.org/w/index.php?title=Waffen-SS&oldid=2047879"
Last edited on 3 Oktober 2019, at 18:40